dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent oder hoͤrent lesen, tuͦnt kunt ✳ wir, der schultheis und der rat von Brugg,
daz fùr ùns kam Ruͦdolf Mùli, ein burger ze Brugg, ✳ und verjach offenlich vor ùns, ✳ daz er ze loͤssenne hette
gegeben ✳ der erwirdigen froͧwen, der eptissin, und dem convent ze Kùngisvelt, ✳ sechs viertel roggen geltz,
die sin phant warent ✳ von Wernher Truchsetz ✳ von Wildegg, ✳ die da gehoͤrent zuͦ der Eichalden, ✳ die oͧch
des vorḡ̄ conventz eigen ist, ✳ und gant zehenden von den guͤtern, ✳ die da buwet ✳ Ruͦdolf am Stad von
Biralof, ✳ geloͤset hant ✳ umb zweͦlf guldin, guͦter florin und voller
swere,
der ✳ der vorḡ̄ Ruͦdolf Mùli gar un̄
gentzlich gewert ist und in sinen nutz bekert sint, ✳ mit solicher bescheidenheit, ✳ daz der egn̄̄ Ruͦdolf
Mùli mit sinem brief, ✳ so er hat ✳ von dem Truchsetzen, ✳ noch sin erben ✳ die egn̄̄ eptissin ✳ noch den
convent gemeinlich ✳ niemer soͤnt an gesprechen noch bekùnberen ✳ an dem vorḡ̄ guͦt, ✳ weder an
geislichen noch an weltlichen gerichten noch an gericht, aͧn alle geverde. ✳ und des ze einem
waren urkùnd, ✳ so haben wir, der vorḡ̄ schulth̄ und der rat, ✳ der stat insigel ze Brugg
gehenket an disen brief, ✳ der geben ist ze Brugg ✳ an der nechsten mitwuchen ✳ nach sant
Gregorien tag, do man zalt von gottes gebùrt drùzehen hundert jar, dar nach in dem
fùnfzigosten und nùnden jarr. ✳
Königsf. 287
wie wir vj fiertel rogg₎ geltz
von Ruͦdolff Muͦlin von Brugg
die er uff der Eichhaldn̄ ze
pfand hatt erloͤst haͤnd ꝫcꝭ
✳ K ✳
✳ B ✳ 12 ✳
v
Eichhalden
Staatsarchiv
AARGAU
Staatsarchiv
AARGAU
Nͦ✳ 4 ✳
ùbˀ die Eichalden umb die
✳ vj viertel rogg₎ geltz die
Ruͦdolf Mùli burgˀ ze Brugg
der iij brieff ✳